
KIDATO CHA NNE MUHULA 1 2026
MWONGOZO WA KUDUMU - VIWANGO MBALIMBALI KATIKA UKADIRIAJI
KIWANGO CHA D KWA JUMLA MAKI 01-05
i. Insha haieleweki kwa vyovyote vile ama uwezo wa mtahiniwa wa kutumia lugha ni hafifu sana, hivi kwamba mtahini lazima afikirie kile mtahiniwa anachojaribu kuwasilisha.
ii. Mtahiniwa hana uwezo wa kutumia maneno ya Kiswahiuli kwa njia inayofaa.
iii. Lugha imevurugika, uakifishaji haufai na insha ina makossa ya kila aina.
iv. Kujitungia swali na kulijibu.
v. Kunakiri swali au kichwa tu.

NGAZI MBALIMBALI ZA KIWANGO CHA D
D- (D YA CHINI) MAKI 01-02
i. Insha haina mpangilio maalum na haieleweki kwa vyovyote vile.
ii. Kujitungia swali tofauti na kulijibu.
iii. Kuandia kwa lugha isiyo ya Kiswahili au kuchanganya ndimi.
iv. Kunakili swali au maswali na kuyakariri.
v. Kunakiri swali au kichwa tu.

D WASTANI MAKI 03
i. Mtiririko wa mawazo haupo.
ii. Mtahiniwa amepotoka kimaudhui.
iii. Matumizi ya lugha ni hafifu mno.
iv. Kuna makossa mengi ya kila aina.

D+ (D YA JUU) MAKI 04-05
i. Insha ya aina hii huwa na makosa mengi ya kila aina, lakini unaweza kutambua kile ambacho mtahiniwa anajaribu kuwasilisha.
ii. Hoja hazikuelezwa kikamilifu/ mada haikukuzwa vilivyo.
iii. Mtahiniwa hana uhakika wa matumizi ya lugha.
iv. Mtahiniwa hujirudiarudia.
v. Insha itakayozingatia sura lakini ikose maudhui ikadiriwe hapa.




KIWANGO CHA C KWA JUMLA MAKI 06-10
i. Mtahiniwa amejaribu kushughulikia mada japo hakuikuza na kuiendeleza vilivyo.
ii. Mtahiniwa anawasilisha ujumbe kwa njia isiyovutia/ hana ubunifu wa kutosha.
iii. Mtahiniwa naakifisha sentensi vibaya.
iv. Mtiririko wa mawazo unaanza kujitokeza japo kwa njia hafifu.
v. Insha ina makossa mengi ya sarufi, msamiati na tahajia (hijai)
vi. Insha ya urefu wa nusu ikadiriwe hapa.

NGAZI MBALIMBALI ZA KIWANGO CHA C
C- (C YA CHINI) MAKI 06-07
i. Mtahiniwa ana shida ya kuwasilisha na kutiririsha mawazo yake.
ii. Mtahiniwa hana msamiati wa kutosha wala miundo ya sentensi ifaayo.
iii. Mtahiniwa anafanya makossa mengi ya sarufi, ya hijai nay a msamiati na insha yake haieleweki kwa urahisi.

C WASTANI MAKI 08
i. Mtahiniwa anawasilisha ujumbe lakini kwa njia hafifu.
ii. Dhana tofautitofauti hazijajitokeza wazi.
iii. Mtahiniwa hana ubunifu wa kutosha.
iv. Mtiririko wa mawazo ni hafifu na hana ufundi unaofaa.
v. Amejaribu kuishughulikia mada aliyopewa.
vi. Mtahiniwa ana shida ya uakifishaji.
vii. Mtahiniwa anafanya makossa mengi ya sarufi, hijai nay a msamiati lakini bado insha inaeleweka.

C+ (C YA JUU) MAKI 09-10
i. Mtahiniwa anawasilisha ujumbe vizuri akizingatia mada lakini kwa njia isiyo na mvuto.
ii. Dhana tofautitofauti zimejitokeza japo kwa njia hafifu.
iii. Kuna mtiririko wa mawazo japo hana ufundi wa lugha unaofaa.
iv. Misemo na methali zimetumika kwa njia hafifu.
v. Ana shida ya uakifishaji.
vi. Kuna makossa ya sarufi, msamiati na ya hijai yanayoathiri mtiririko wa mawazo.

KIWANGO CHA B KWA JUMLA MAKI 11-15
B- (B YA CHINI) MAKI 11-12
i. Mtahiniwa anawasilisha ujumbe vizuri kwa kueleza hoja tofautitofauti akizingatia mada.
ii. Mtahiniwa ana mtiririko mzuri wa mawazo. 
iii. Mtahiniwa anatumia mifano michache ya msamiati unaovutia.
iv. Makosa yanadhihirika kiasi.

B WASTANI MAKI 13
i. Mtahiniwa adhihirisha hali ya kuimudu lugha.
ii. Mawazo ya mtahiniwa yadhihirika akizingatia mada. 
iii. Mtahiniwa anateua na kutumia mifano michache ya msamiati mwafaka.
iv. Sarufi yake ni nzuri.
v. Makosa ni machache.

B+ (B YA JUU) MAKI 14-15
i. Mawazo ya mtahiniwa yadhihirika na anajieleza waziwazi.
ii. Mtahiniwa anawasilisha ujumbe kwa njia inayovutia na kwa urahisi akizingatia mada.
iii. Mtahiniwa ana mchanganyiko mzuri wa msamiati unaovutia.
iv. Sarufi yake ni nzuri.
v. Uakifishaji wa sentensi zake ni mzuri.
vi. Makosa yake ni machache ya hapa na pale.

KIWANGO CHA A KWA JUMLA MAKI 16-20
i. Mtahiniwa ana ubunifu wa mawazo yanayodhihirika na kutiririka akizingatia mada.
ii. Mtahiniwa anadhihirisha ujuzi wa lugha yenye mnato.
iii. Ana uwezo wa kutumia tamathali za usemi ili kutoa hisia zake kwa njia bora na kwa urahisi.
iv. Umbuji wake unadhihirisha ukomavu na ukakamavu wake wa kimawazo.
v. Insha ina urefu kamili.

NGAZI MBALIMBALI ZA KIWANGO CHA A
A- (A YA CHINI) MAKI 16-17
i. Mtahiniwa anadhihirisha ukomavu wa lugha.
ii. Mawazo ya mtahiniwa yanadhihirika na anaishughulikia mada.
iii. Ana mtiririko mzuri wa mawazo.
iv. Sarufi yake ni nzuri.
v. Anatumia miundo tofautitofauti kiufundi.
vi. Makosa ni machache yasiyokusudiwa.


A WASTANI MAKI 18
i. Mtahiniwa anawasilisha ujumbe vizuri kulingana na mada.
ii. Anajieleza kikamilifu akitumia lugha ya mnato.
iii. Anatoa hoja zilizokomaa.
iv. Anatumia msamiati wa hali ya juu na unaovutia zaidi.
v. Anatumia miundo tofautitofauti ya sentensi kiufundi.
vi. Makosa ni nadra kupatikana.

A+ (A YA JUU) MAKI 19-20
i. Mawazo yanadhihirika zaidi na mada imeshughulikiwa vilivyo.
ii. Anajieleza kikamilifu akitumia lugha ya mnato.
iii. Hoja zake zimekomaa na zinashawishi.
iv. Msamiati wake ni wa hali ya juu na unavutia zaidi.
v. Sarufi yake ni nzuri zaidi.
vi. Anatumia miundo tofautitofauti ya sentensi kiufundi.
vii. Makosa yote kwa jumla hayazidi matano. 

1. SWALI LA LAZIMA
 Hii ni insha ya ripoti
Yafuatayo yazingatiwe:
(a) Muundo
Sura ya ripoti idhihirike
(i) Kichwa,
Kionyeshe kiini au sababu ya uchunguzi.
(ii) Utangulizi
• Mtahiniwa ataje jopokazi/wanachama walioteuliwa na aliyeteua jopokazi.
• Hadidu  za rejea (masharti na mipaka ya utekelezaji wa kazi iliyopangiwa jopokazi)
• Sampuli lengwa
• Njia za ukusanyaji wa data: hojaji, mahojiano, majadiliano
(iii) Mwili:
Hoja zijadiliwe hapa.
vichwa vidogovidogo vitumike.
(a) Sababu za matokeo duni ya mtihani wa kitaifa/matokeo
(b) Mapendekezo/suluhisho
(c) Hitimisho
(d) Kimalizio
      Sahihi.
      Jina
      Cheo
      Tarehe.
(b) Maudhui
       Baadhi ya hoja ni:
     (i) Utovu wa nidhamu shuleni.
    (ii) Kutokamilisha silabasi kwa wakati.
    (iii) Matumizi ya mihadarati shuleni.
    (iv) Kutowajibika kwa wazazi.
    (v) uhaba wa walimu.
    (vi) Uzembe wa wanafunzi.
   (vii) Shinikizo la rika
   (viii) Kutomakinika kwa wanafunzi.
    (ix) Umaskini.
(x) Ukosefu wa ushauri nasaha unaofaa
(xi) Msongamano wa wanafunzi darasani.
(xii) Kutowajibika kwa walimu.
Mapendekezo
(i) Kuimarisha nidhamu shuleni.
(ii) kukamilisha silabasi kwa wakati.
(iii) Kuzingatia maadili.
(iv) Wazazi kuwajibika.
(v) Walimu kuongezwa.
(vi) Kuimarisha ushauri nasaha.
(vii) Kuwajibika kwa walimu.
Tanbihi:
Mtahiniwa afafanue hoja saba na zaidi ili kujitosheleza kimaudhui.
Mtahiniwa asiyekuwa na mapendekezo atakuwa amepungukiwa kimaudhui.
Mtahiniwa akikosa baadhi ya vipengele atapungukiwa kimtindo tu.
2. a) Hii ni insha ya majadala. Makala yaonyeshe umuhimu wa kuwepo na viwanda mashinani.  Vilevile yaonyeshe hasara za kuwepo wa viwanda mashinani. Hoja za umuhimu ni kama vile:
Faida 
(i) Kubuni nafasi za kazi
(ii) Kuchochea kuimarishwa kwa miundomsingi
(iii) Kukuza utangamano wa raia
(iv) Kupunguza idadi ya watu wanaohamia jijini kutafuta kazi
(v) Kudhibiti visa vya utovu wa usalama
(vi) Kuinua uchumi wa nchi
(vii) Kuboresha makazi
Hasara
(i) uchafuzi wa hewa na mazingira
(ii) waajiriwa wageni wanaweza kuleta utamaduni hasi
(iii) Kuzorota kwa maadili
(iv) Ajira za watoto zinaweza kupaliliwa

2 b).Hii ni insha ya methali. Kisa cha mtahiniwa  kidhihirishe maana ya methali. 
Maana ya methali ni kuwa jambo linaweza kwenda mrama licha ya juhudi kuwekwa kuzuia  kuharibika. Kitu kilichoharibika au mtu aliyeharibika kimaadili hawezi kurekebika akawa mzuri. Baadhi ya hali ambazo zinaweza ni:
Ni kama:
(i) mwanafunzi  mtovu wa maadili ajaribu kurekebishwa. Apewe mawaidha lakini baadaye aendelee na tabia hasi.
(ii) Juhudi ziwekwe ili kuzuia jambo fulani, baya lifanyike. Jambo hilo baya lifanyike licha ya mikakati ya kuzuia.
(iii) Mikakati iwekwe ili kuzuia kusabaratika kwa biashara. Hatimaye ifilisike
Tanbihi:
Sehemu mbili za methali ziweze kudhihirishwa  katika kisa cha mtahiniwa.
Tuone  sehemu ya kuweka mikakati au juhudi.
Pia tuone sehemu ya kutofanikiwa.
 Juhudi  zikose kuzaa matunda yoyote.
Akishughulikia upande mmoja asipite C alama 10.

2 c)  Hii ni insha ya kubuni 
Mtahiniwa atunge kisa ambacho kinaoana na mdokezo aliopewa.
Mtahiniwa anaweza kutumia mbinu rejeshi kueleza jinsi baba yake alimwelekeza. Labda alitekeleza maelezo hayo na mwishowe kupata ufanisi.
Akikosa kunakili dondoo lakini  alenge kisa aadhibiwe kimtindo.
kisa chake kiwe na kichwa
Akiandika kisa kisichooana na mdokezo atakuwa amepotoka kimaudhui. Apate D 03.
Kisa lazima kiwe na maelekezo na ufanisi.

